
ชื่อผลงาน


รายงานการพัฒนาบทเรียนคอมพิวเตอร์ช่วยสอน   เรื่อง  คอมพิวเตอร์น่ารู้



กลุ่มสาระการเรียนรู้การงานอาชีพและเทคโนโลยี  ชั้นประถมศึกษาปีที่  3
ชื่อผู้รายงาน

นางวงเดือน สืบแสง      
ตำแหน่ง           ครู วิทยฐานะ ครูชำนาญการ
สังกัด


โรงเรียนเทศบาลบ้านศรีมหาราชา  สังกัดเทศบาลเมืองศรีราชา
ปีการศึกษา

2558
บทคัดย่อ

การศึกษาครั้งนี้มีวัตถุประสงค์เพื่อสร้างบทเรียนคอมพิวเตอร์ช่วยสอน  เรื่อง คอมพิวเตอร์น่ารู้  กลุ่มสาระการเรียนรู้การงานอาชีพและเทคโนโลยี  ชั้นประถมศึกษาปีที่  3   
ตามเกณฑ์ประสิทธิภาพ  80/80   เพื่อเปรียบเทียบผลสัมฤทธิ์ทางการเรียนของนักเรียน                         ชั้นประถมศึกษาปีที่ 3 ก่อนและหลังเรียนด้วยบทเรียนคอมพิวเตอร์ช่วยสอน เรื่อง คอมพิวเตอร์น่ารู้  กลุ่มสาระการเรียนรู้การงานอาชีพและเทคโนโลยี  ชั้นประถมศึกษาปีที่  3  และเพื่อศึกษาความพึงพอใจของนักเรียนที่มีต่อบทเรียนคอมพิวเตอร์ช่วยสอน  เรื่อง  คอมพิวเตอร์น่ารู้  กลุ่มสาระการเรียนรู้การงานอาชีพและเทคโนโลยี  ชั้นประถมศึกษาปีที่  3   กลุ่มตัวอย่างที่ใช้ในการศึกษาครั้งนี้  ได้แก่  นักเรียนชั้นประถมศึกษาปีที่  3/2  โรงเรียนเทศบาลบ้านศรีมหาราชา  สังกัดเทศบาลเมืองศรีราชา  ภาคเรียนที่  1  ปีการศึกษา  2558  จำนวน  46  คน  เครื่องมือที่ใช้ในการเก็บรวบรวมข้อมูล  ได้แก่  บทเรียนคอมพิวเตอร์ช่วยสอน  เรื่อง คอมพิวเตอร์น่ารู้  กลุ่มสาระการเรียนรู้การงานอาชีพและเทคโนโลยี  ชั้นประถมศึกษาปีที่  3   แบบทดสอบวัดผลสัมฤทธิ์ทางการเรียน จำนวน 30 ข้อ  และแบบประเมินความพึงพอใจ  จำนวน 10  ข้อ  สถิติที่ใช้ในการวิเคราะห์ข้อมูลเป็นค่าร้อยละ  ค่าเฉลี่ย  ส่วนเบี่ยงเบนมาตรฐานและการทดสอบค่าที (t-test for Dependent) 

ผลการศึกษาพบว่า

1.  บทเรียนคอมพิวเตอร์ช่วยสอน  เรื่อง  คอมพิวเตอร์น่ารู้  กลุ่มสาระการเรียนรู้
การงานอาชีพและเทคโนโลยี  ชั้นประถมศึกษาปีที่  3  มีประสิทธิภาพเท่ากับ  83.04 / 81.09
ซึ่งมีประสิทธิภาพตามเกณฑ์  80/80  ที่กำหนดไว้ 


2.  ผลสัมฤทธิ์ทางการเรียนของนักเรียน ที่เรียนด้วยบทเรียนคอมพิวเตอร์ช่วยสอน  
เรื่อง คอมพิวเตอร์น่ารู้  กลุ่มสาระการเรียนรู้การงานอาชีพและเทคโนโลยี  ชั้นประถมศึกษาปีที่  3  หลังเรียนสูงกว่าก่อนเรียน  อย่างมีนัยสำคัญทางสถิติที่ระดับ  .01  

3.  นักเรียนมีความพึงพอใจต่อการเรียนด้วยบทเรียนคอมพิวเตอร์ช่วยสอน  เรื่อง คอมพิวเตอร์น่ารู้  กลุ่มสาระการเรียนรู้การงานอาชีพและเทคโนโลยี  ชั้นประถมศึกษาปีที่  3            ในภาพรวมอยู่ในระดับมาก
